منور رانا

مُنوّر رانا  : پیدائش 26 نومبر، 1952ء۔

بھارتی اردو ادب کی دنیا میں ایک معتبر اور مقبول نام منور رانا ہیں۔ انھوں نے اردو ہی نہیں بلکہ ہندی شاعری میں بھی اپنا نام روشن کیا ہے۔ اردو اور ہندی ادبی دنیا میں عالمی سطح پر مشہور منور رانا کی پیدائش اتر پردیش کے شہر رائے بریلی میں، سنہ 1952ء میں ہوئی۔ ان کے رشتہ دار مع دادی اور نانی، تقسیم ہندوستان کے وقت پاکستان ہجرت کر گئے۔ لیکن ان کے والد صاحب، بھارت سے اٹوٹ محبت کی وجہ سے بھارت ہی کو اپنا مسکن بنا لیا۔ بعد میں ان کا خاندان کولکتہ منتقل ہو گیا۔ یہیں پر منور رانا کی ابتدائی تعلیم ہوئی۔

منور رانا کی شاعری میں غزل گوئی ہی نے جگہ لی۔ ان کے کلام میں ‘ماں‘ پر لکھا کلام کافی شہرہ یافتہ ہے۔ ان کی غزلیں، ہندی، بنگلہ (بنگالی) اور گرومکھی زبانوں میں بھی ہیں۔

منور رانا نے اپنے کلام میں روایتی ہندی اور اودھی زبان کو بخوبی استعمال کیا ہے۔ جس کی وجہ سے انہیں کافی شہرت اور مقام ملا۔

ابتدائی زندگی 
یہ رائے بریلی، اتر پردیش سے تعلق رکھتے ہیں، مگر عمر کا زیادہ حصہ کولکتہ میں گزارا۔

ادبی سفر 
منور رانا نے اپنی شاعری اردو، ہندی اور بنگالی زبانوں میں بھی شائع کی۔ اپنی غزل ‘ماں‘ ان تینوں زبانوں میں شا ئع ہوئی اور کافی شہرت پائی۔ ان کی غزلوں میں شوخی کم اور حقیقت پسندی زیادہ پائی جاتی ہے۔ کئی مشاعروں میں شامل ہوئے۔ ایک مرتبہ فروری 2006ء میں، بشیر بدر سے ایک محفل میں ان بن بھی پیش آئی تھی۔
انہوں نے بڑے بڑے ادارے جیسے ین آئی ٹی الہ آباد میں بھی اپنا کلام سنایا اور ان پر کلام تہنیت بھی لکھی۔
شعر:
 یہ ایک قرض ہے جو میں ادا کر ہی نہیں سکتا
 میں جب تک گھر نا لوٹوں میری ماں سجدے میں رہتی ہے

تخلیقات 
 نیم کے پھول (1993ء)
 کہو ظل الہیٰ سے (2000ء)
 بغیرنقشے کا مکان (2001ء)
 سفید جنگلی کبوتر (2005ء)

ایوارڈز و اعزازات 
 ساہتیہ اکیڈمی ایوارڈ برائے اردو ادب 2014۔  تاہم 2015 میں ایک راست ٹیلی ویژن گفتگو کے دوران انہوں نے ملک میں عدم رواداری اور دیگر انعام واپس کرنے والوں کے جذبے کے خلاف انعام اور انعامی واپس کردی۔ انہوں نے آگے کسی بھی سرکاری اعزاز لینے سے بھی انکار کر دیا۔ ان کے مطابق ساہتیہ اکیڈمی ایوارڈ ان کے لیے گھاٹے کا باعث تھا۔ جس وقت یہ انعام نہیں دیا جا رہا تھا اس وقت انہیں ایک مشاعرے میں شرکت کے لیے ڈیڑھ لاکھ روپیے کی پیشکش کی گئی تھی۔ مگر انہوں نے ساہتیہ اکیڈمی ایوارڈ لینے کا فیصلہ لیا جس میں انہیں صرف ایک لاکھ روپیے ملے۔
 وششٹھ ریتوراج سمان ایوارڈ - پرمپرا کویتا پرو 2012 ء
 امیر خسرو ایوارڈ 2006ء
 کویتا کا کبیر سمان اُپادھی 2006، اندور
 میر تقی ایوارڈ 2005ء
 شہود عالم آفاقی ایوارڈ، 2005ء، کولکتہ
 غالب ایوارڈ 2005ء، ادئے پور
 ڈاکٹر ذاکر حسین ایوارڈ 2005ء، نئی دہلی
 سرسوتی سماج ایوارڈ 2004ء
 مولانا عبد الرزاق ملیح آبادی ایوارڈ 2011ء (مغربی بنگال اردو اکیڈمی)
 سلیم جعفری ایوارڈ 1997ء
 دلکش ایوارڈ 1995ء
 رئیس امروہی ایوارڈ 1993ء، رائے بریلی
 بھارتی پریشد ایوارڈ، الہ آباد
 ہمایون کبیر ایوارڈ، کولکتہ
 بزم سخن ایوارڈ، بھوساول
 الہ آباد پریس کلب ایوارڈ، پریاگ
 حضرت الماس شاہ ایوارڈ
 سرسوتی سماج ایوارڈ
 ادب ایوارڈ
 میر ایوارڈ
 مولانا ابوالحسن ندوی ایوارڈ
 استاد بسم اللہ خان ایوارڈ
 کبیر ایوارڈ

نجی زندی 
منور رانا خانہ آبادی کے بعد شہر لکھنؤ میں مقیم ہیں۔

سوانح 
 Maa

حوالہ جات

بیرونی روابط 
 Munawwar Rana's selected couplets

1952ء کی پیدائشیں
اتر پردیش کے شعرا
اردو شعرا
بقید حیات شخصیات
بیسویں صدی کے بھارتی شعرا
بیسویں صدی کے بھارتی مرد مصنفین
بیسویں صدی کے مرد مصنفین
بھارتی اردو شعرا
بھارتی مرد شعرا
رائے بریلی کی شخصیات
ضلع بریلی کی شخصیات
اردو ادب
Short description is different from Wikidata
ساہتیہ اکیڈمی اعزاز یافتگان برائے اردو ادب